
Senedd Cymru
Comisiwn y Senedd 

Penodi Comisiynydd Safonau y Senedd
Holiadur cymhwystra (gweithgareddau gwleidyddol ac allanol)


Gwybodaeth i ymgeiswyr
Dylai ymgeiswyr fod yn ymwybodol na ellir ystyried deiliaid rhai rolau a swyddi i’w penodi fel Comisiynydd Safonau’r Senedd. 
Nodir rhestr o rolau sy’n anghymhwyso o dan y pennawd “Unigolion nad ydynt yn gymwys i fod yn Gomisiynydd Safonau” yn y Briff i’r Ymgeiswyr. Dylai ymgeiswyr gyfeirio at y rhestr cyn cyflwyno eu cais.
Yn unol ag egwyddorion ‘Nolan’ ar gyfer bywyd cyhoeddus, bydd unrhyw amgylchiadau eraill a nodir a allai arwain at wrthdaro buddiannau yn cael eu hystyried wrth drafod ymgeiswyr ar gyfer penodiad. 
Gwybodaeth y mae’n ofynnol ei datgelu
Diben y ffurflen hon yw galluogi ymgeiswyr i ddarparu manylion am y canlynol:
1. pob swydd, cyflogaeth a/neu rôl arall sydd ganddynt ar hyn o bryd. Bydd hyn yn caniatáu i Gomisiwn y Senedd weld a oes unrhyw faterion o ran cymhwystra a allai atal ymgeisydd llwyddiannus rhag gwasanaethu fel Cynghorydd Annibynnol i Gomisiwn y Senedd;

2. gweithgarwch gwleidyddol arwyddocaol yn ystod y blynyddoedd diwethaf; neu

3. unrhyw fuddiannau busnes neu fuddiannau eraill, neu unrhyw gysylltiadau personol, a allai, pe baech yn cael eich penodi, gael eu camddehongli neu beri embaras i’r Senedd a/neu Gomisiwn y Senedd. 
Efallai na fydd unrhyw wrthdaro buddiannau posibl a nodir yma yn eich atal rhag mynd ymlaen i gyfweliad ond, os yw hynny’n briodol, gellid trafod hynny â chi yn ystod eich cyfweliad i weld sut y byddech yn mynd i'r afael â’r mater(ion) pe bai eich cais yn llwyddiannus.  
Gellid gofyn i ymgeiswyr roi'r gorau i rai swyddi allanol fel amod penodi.
1.  Ymrwymiadau presennol		 	
Rhowch fanylion yr holl rolau presennol yr ydych yn eu cyflawni (boed yn rôl gyflogedig, yn rôl benodedig/etholedig, neu’n wasanaeth gwirfoddol).

2.  Gweithgarwch gwleidyddol
Nodwch pa rai o’r gweithgareddau isod yr ydych wedi cymryd rhan ynddynt drwy roi tic yn y blwch priodol a rhoi manylion yr hyn a wnaethoch. Enwch y blaid neu’r corff y buoch yn ymwneud â hi/ag ef.  Os ydych neu os buoch yn gynrychiolydd etholedig annibynnol, neu os ydych wedi ymgeisio am swydd neu wedi cael swydd yn cynrychioli grŵp â buddiant penodol, dylech nodi hynny. Dylech roi tic ym mhob blwch perthnasol.
	A
	

	☐	Yn Aelod o'r Senedd ar hyn o bryd neu wedi bod yn Aelod o'r Senedd ar unrhyw adeg.

	☐	Yn aelod ar hyn o bryd, neu wedi bod yn aelod ar unrhyw adeg, o’r canlynol:
· Tŷ’r Cyffredin
· Tŷ’r Arglwyddi
· Senedd yr Alban
· Cynulliad Gogledd Iwerddon

	☐	Yn dal, neu wedi dal ar unrhyw adeg, swydd comisiynydd heddlu a throseddu ar gyfer ardal heddlu yng Nghymru neu Loegr.

	☐	Yn aelod, neu wedi bod yn aelod ar unrhyw adeg, o gyngor sir neu gyngor bwrdeistref sirol yng Nghymru;

	☐	Yn aelod ar hyn o bryd, neu wedi bod yn aelod ar unrhyw adeg yn ystod y ddwy flynedd cyn y dyddiad y mae’r penodiad i ddod i rym, o gyngor cymuned yng Nghymru.

	☐	Yn aelod o staff y Senedd ar hyn o bryd.

	☐	Wedi wedi bod yn aelod o staff y Senedd ar unrhyw adeg yn ystod y ddwy flynedd cyn y dyddiad y mae’r penodiad i ddod i rym;

	☐	Yn aelod o staff Llywodraeth Cymru ar hyn o bryd.

	☐	Wedi bod yn aelod o staff Llywodraeth Cymru ar unrhyw adeg yn ystod y ddwy flynedd cyn y dyddiad y mae'r penodiad i ddod i rym.

	☐	Mewn cyflogaeth ar hyn o bryd gan Aelod o’r Senedd o dan gontract gwasanaeth neu gontract am wasanaethau mewn cysylltiad â chyflawni swyddogaethau’r aelod.

	☐	Wedi bod mewn cyflogaeth gan Aelod o'r Senedd, o dan gontract gwasanaeth neu gontract am wasanaethau mewn cysylltiad â chyflawni swyddogaethau'r aelod ar unrhyw adeg yn ystod y ddwy flynedd cyn y dyddiad y mae'r penodiad i ddod i rym.

	☐	Mewn cyflogaeth ar hyn o bryd gan blaid wleidyddol gofrestredig o dan gontract gwasanaeth neu gontract am wasanaethau.

	☐	Wedi bod mewn cyflogaeth gan blaid wleidyddol gofrestredig o dan gontract gwasanaeth neu gontract am wasanaethau ar unrhyw adeg yn ystod y ddwy flynedd cyn y dyddiad y mae'r penodiad i ddod i rym.



	B
	

	☐	Wedi ymgymryd ag unrhyw weithgarwch gwleidyddol sy’n berthnasol yn eich barn chi. 



	C
	

	☐	Nid yw'r un o'r uchod yn berthnasol.



	
	

	Os ydych chi wedi ticio'r blwch yn adran B, rhowch fanylion isod:

	









3. Buddiannau a chysylltiadau eraill
Rhowch fanylion unrhyw fuddiannau busnes cyfredol neu flaenorol neu fuddiannau eraill, cyflogaethau blaenorol neu unrhyw gysylltiadau personol, a allai yn eich barn chi, pe baech yn cael eich penodi, o bosibl gael eu camddehongli neu beri embaras i’r Senedd a/neu Gomisiwn y Senedd.
Er enghraifft, gallai’r rhain gynnwys unrhyw fuddiannau ariannol, cyfranddaliadau sy’n eiddo i chi, aelodaeth o gymdeithasau, gweithgareddau neu gysylltiadau.  Os yw’n berthnasol, efallai yr hoffech chi hefyd ddweud wrthym am unrhyw faterion tebyg mewn perthynas â phartner neu berthynas agos arall.

	☐	Dim

	☐	Y canlynol (rhowch fanylion)

